Skattalækkanir ríkisstjórnarinnar eru rétt að byrja . Þetta sagði Bjarni Benediktsson , formaður Sjálfstæðisflokksins á flokkráðsfundi flokksins í morgun . Hann þakkar einnig krónunni fyrir að atvinnuleysi sé minna á Íslandi en í öllum 28 ríkjum Evrópusambandins . Bjarni kom víða við í ræðu sinni í Laugardalshöll í morgun . Hann minntist sérstaklega á þann árangur sem ríkisstjórnin hefði náð við að lækka skatta . Ríkisstjórnin væri búin að minnka skattbyrði einstaklinga og fyrirtækja um 25 milljarða á síðasta ári . „ Vinstri flokkarnir virðast líta svo á að óskattlagður eyrir sé tapað fé . Við erum reyndar rétt að byrja . Skattar munu lækka frekar . Eins og maðurinn sagði : ' You Ain't Seen Nothing Yet' , “ sagði Bjarni í Laugardalshöll í morgun . Einföldun á skattkerfinu sé næst á dagskrá og hefja þurfi endurskoðun á tollum hér á landi . Ofurtollar eigi að víkja . Bjarni sagði einnig að nýr kjarasamningur við framhaldsskólakennara markaði tímamót í skólamálum og fagnaði því að samningar hefðu tekist . Þegar talið barst að evrópumálum sagði Bjarni : „ Atvinnuleysi jókst í fyrra í ellefu Evrópusambandslöndum og var að meðaltali 10,6% . Ef einungis er litið til evruríkjanna þá var það enn meira . Ég leyfi mér að vekja athygli á því í samhengi við umræðuna um efnahagsmál að atvinnuleysi á Íslandi er lægra en í hverju einasta af 28 ríkjum Evrópusambandsins . Við skulum halda því til haga að þessi veruleiki er í beinu tengslum við þá ákvörðun að hafa okkar eigin gjaldmiðil . “ Nánar í myndbandinu hér að ofan .